
מאגר שאלות ותשובות לקראת חידון חנוכה
	
	השאלה
	התשובה

	1
	חודש כסלו הוא החודש ?
	השלישי.

	2
	באיזו תקופה היה חג החנוכה ?
	בתקופת בית המקדש השני.

	3
	מי היו האויבים של היהודים בתקופת החשמונאים ? 
	היוונים.

	4
	מי היו המתיוונים ?
	יהודים שחיו כמו היוונים בכל אורחות חייהם.

	5
	מה היה שמו של מלך יוון ?
	אנטיוכוס.

	6
	איזה כינוי נוסף יש לחשמונאים ?
	מכבים.

	7
	איזה רמז מופיע במילה מכבי ?
	מי כמוך באלים ה'.

	8
	מה הייתה הסיבה המרכזית לפרוץ המרד נגד היוונים ?
	גזירות השמד שגזר אנטיוכוס על היהודים.

	9
	מה היו הגזירות שגזר אנטיוכוס על היהודים ?
	שבת, ברית מילה וקידוש החודש.

	10
	הסבר בהרחבה מה היו הגזירות ?
	שבת: לא לשמור את השבת. ברית מילה: לא לעשות ברית מילה. קידוש החודש: שלא לקבוע את היום הראשון של כל חודש. 

	11
	מה היה האירוע שהתחיל את המרד ?
	ההתנגדות של מתתיהו הכהן להקריב קורבן לפסל היווני.

	12
	באיזה מקום התחיל המרד ? 
	בכפר מודיעין.

	13
	כמה בנים היו למתתיהו הכהן ?
	5 בנים.

	14
	מה היו שמות בניו של מתתיהו ?
	שמעון, יוחנן, יונתן, יהודה ואלעזר.

	15
	מי מבין הבנים היה המנהיג של המרד בשלב הראשון ?
	יהודה.

	16
	כמה זמן נמשך המרד עד שהצליחו לגרש את היוונים ?
	3 שנים.

	17
	האם הכוחות הלוחמים של היוונים והחשמונאים היו שווים ?
	לא. הלוחמים היוונים היו בכמות הרבה יותר גדולה מהחשמונאים וכמו כן היה ליוונים נשק משוכלל.

	18
	באיזה תאריך גירשו החשמונאים את היוונים והצליחו להיכנס למקדש ?
	ביום כה' בכסלו.(3 שנים מתחילת המרד)

	19
	מה עשו המכבים במקדש ?
	חנכו את המקדש, טהרו אותו, וחדשו את עבודת הקורבנות.

	20
	האם שמחת המכבים הייתה שלימה ?
	לא. כיון שלא מצאו שמן טהור להדליק איתו את המנורה.

	21
	מה עשו היוונים לשמנים שבבית המקדש ?
	טימאו אותם.

	22
	האם יכלו המכבים להדליק את המנורה בשמן טמא ?
	כן. אך הם רצו להדר במצווה ולהדליק דווקא בשמן טהור.

	23
	מה עשו המכבים כדי שיהיה להם שמן טהור ?
	שלחו שליחים לנחלת אשר ששם מייצרים שמן. ייצור השמן והבאתו ארכו 8 ימים.

	24
	אילו נסים היו למכבים במהלך המרד ?
	1. נס המלחמה.      2. נס פך השמן.

	25
	כמה פכי שמן טהור מצאו המכבים במקדש ?
	פך אחד שהשמן שבו מסוגל לדלוק יום אחד. 

	26
	מה היה נס פך השמן ?
	שהשמן שבפך דלק במשך 8 ימים.

	27
	האם הדלקת נרות החנוכייה היא מצווה מהתורה ?
	לא. ההדלקה היא תקנת חכמים.

	28
	מהו ההבדל המרכזי בין מנורת המקדש לחנוכייה של חג החנוכה ?
	למנורה יש 7 קנים ואילו לחנוכייה יש 8 קנים (ועם השמש – 9)

	29
	מה תיקנו חכמי ישראל לזכר הנסים שהיו בחג החנוכה ?
	1. להדליק חנוכייה במשך 8 ימים. 2. להוסיף תפילת 'על הנסים' בעמידה ובברכת המזון. 3. לומר את ההלל במשך 8 ימי החנוכה.

	30
	מהי מטרת הדלקת נרות החנוכה ?
	לפרסם את הנס ברבים.

	31
	כמה זמן נמשכה מלכות ישראל מהשחרור מהיוונים עד החורבן ?
	יותר מ- 200 שנה.

	32
	מתי מדליקים את נרות החנוכה ?
	בלילה.

	33
	כמה נרות צריך להדליק מעיקר הדין ?
	נר אחד בכל לילה.

	34
	מהי המחלוקת בין בית הלל לבית שמאי לגבי הדלקת נרות החנוכה ?
	בית הלל: הולך ומוסיף. כלומר מתחיל מנר אחד ולמחרת שני נרות וכן הלאה.
בית שמאי: הולך ופוחת. כלומר מתחיל משמונה נרות ולמחרת שבעה נרות וכן הלאה.

	35
	כמו מי נפסקה ההלכה במחלוקת בית הלל ובית שמאי ?
	כבית הלל.

	36
	מהו מנהג ההידור שנהגו ישראל לגבי הדלקת הנרות ?
	שבכל לילה מוסיפים נר נוסף בהדלקה.

	37
	מי נקרא 'נר החיוב' ומי נקרא 'נרות ההידור' ?
	'נר החיוב' – הנר הראשון שמדליקים בכל לילה.
'נרות ההידור' – הנרות שמוסיפים על 'נר החיוב'.

	38
	אם הדליק רק את נר החיוב ולא הדליק את נרות ההידור- האם יצא ידי חובתו בדיעבד ?
	כן.

	39
	הסבר מהו 'נר השמש' ?
	זהו הנר שמשמש אותנו להדליק את נרות החיוב.

	40
	האם נר השמש הוא חלק מנרות החנוכייה ?
	לא.

	41
	מהם תפקידי השמש ?
	לשמש יש שני תפקידים ?
1. מדליקים בו את הנרות.
2. מכיוון שאסור להשתמש באור נרות החנוכיה, מוסיפים את נר השמש כך שגם אם ישתמשו באור הנרות, אז זה ייחשב הנאה מנר השמש.

	42
	האם מותר ליהנות ולהשתמש בנרות החנוכיה ?
	לא.

	43
	האם יש חשיבות להדליק בחנוכיה מפוארת .
	כן. בכך מקיימים את הפסוק: "זה אלי ואנווהו".

	44
	מהו ההבדל בין הספרדים לאשכנזים לגבי מי מדליק את החנוכיה?
	מנהג הספרדים: אב המשפחה מדליק חנוכיה אחת ומוציא ידי חובה את שאר בני הבית.
מנהג האשכנזים: כל אחד מבני המשפחה מדליק חנוכייה בפני עצמו.

	45
	על פי מנהג הספרדים, אם אחד מבני המשפחה לא נמצא בבית – האם אב המשפחה מוציא אותו ידי חובה ? 
	כן. 

	46
	האם נשים חייבות בהדלקת נרות חנוכה, והרי זוהי מצוות עשה שהזמן גרמה ?
	למרות שזו מצות עשה שהזמן גרמה, הן חייבות כיון שהן גם היו בנס ההצלה וגם היה להן חלק בהצלת ישראל בזכות יהודית החשמונאית.

	47
	כיצד ינהג אורח אצל חבירו בהדלקת נרות החנוכה?
	אם מדובר על אורח המשלם על האוכל הלינה וכדומה- ייתן מספר פרוטות לבעל הבית וכך ישתתף אתו בנרות החנוכה ובעל הבית יברך והאורח יצא ידי חובתו. ואם הוא מעדיף להדליק בעצמו – רשאי בכך. 

	48
	האם בן פחות מגיל בר מצוה ובת פחות מגיל בת מצוה יכולים להוציא ידי חובה את הגדולים ?
	לא.

	49
	למנהג הספרדים שבעל הבית מדליק את נרות החנוכה – האם הילדים יכולים להדליק חלק מהנרות ?
	טוב שבעל הבית יאפשר לילדיו שמגיל חינוך ומעלה להדליק את נרות ההידור לאחר שהוא הדליק את נר החיוב.

	50
	האם עיוור חייב בהדלקת נרות החנוכה ?
	כן.

	51
	באיזה חומר ידליק?
	לכתחילה ידליק בשמן זית. במידה ואין לו שמן זית -  ידליק בשאר סוגי שמנים ואם אין לו שמן כלל – ידליק בנרות שעווה.

	52
	האם יכול להשתמש בשמן זית שאינו ראוי לאכילה ?
	כן. זה שאינו ראוי לאכילה לא מונע.

	53
	האם יוצא ידי חובתו בהדלקת נרות חשמל ?
	לא.

	54
	כמה זמן צריכות הנרות לדלוק ?
	לפחות חצי שעה.

	55
	מהי כמות השמן שצריך לשים כדי לצאת ידי חובה ?
	כמות שמספיקה לכך שהנר יישאר דלוק למשך חצי שעה לפחות.

	56
	האם יכול אדם החייב לצאת מביתו, לכבות את נרות החנוכה לפני שדלקו חצי שעה ?
	לא.

	57
	האם יכול אדם החייב לצאת מביתו, לכבות את נרות החנוכה לאחר שדלקו חצי שעה ?
	כן.

	58
	מה צריך אדם להקפיד בנרות השעווה ?
	שיהיו בגודל ובאורך שיידלקו למשך חצי שעה לפחות.

	59
	אדם שכיבה את נרות החנוכה לאחר חצי שעה – האם עבר על איסור ?
	לא. אמנם לכתחילה ראוי להשאיר את נרות החנוכה דולקים עד שייכבו מעצמם.

	60
	בדירת קרקע הפונה לרשות הרבים – היכן יניח את החנוכייה ?
	על פתח הבית מבחוץ, בצד שמאל של הפתח מול המזוזה. 

	61
	אם יש חצר לפני הכניסה לדירת הקרקע – באיזה פתח ידליק ?
	בפתח החצר, כך שהעוברים ושבים יראו את נרות החנוכייה.

	62
	בית שנמצא בתוך בניין מגורים ואין פתח הבית פונה לרשות הרבים – היכן יניח את החנוכייה ?
	סמוך לחלון הפונה לרשות הרבים או בפתח המרפסת הפונה לרשות הרבים.

	63
	אדם הגר בבניין מגורים למעלה מ20 אמה (9.6 מטרים) – היכן יניח את החנוכייה ?
	בגובה כזה אנשים לא כל כך רואים את החנוכייה ולכן יניח את החנוכייה בתוך ביתו על יד הפתח בצד שמאל.

	64
	מהו פירוש הביטוי : 'הדלקה עושה מצוה'
	ההדלקה חייבת להיות במקום שבו מניח את החנוכייה.

	65
	אדם שהדליק את החנוכייה בתוך ביתו ולאחר ההדלקה הניח את החנוכייה סמוך לחלון – האם יצא ידי חובתו ומדוע ?
	לא. כיוון שההדלקה חייבת להיות היכן שמניח את החנוכייה.

	66
	חולה שלא יכול לקום ממיטתו – האם יכול להדליק את החנוכייה ולאחר ההדלקה יניחו אותה סמוך לחלון ?
	לא. כיוון שהדלקה עושה מצוה.

	67
	מתי זמן הדלקת נרות החנוכה ?
	לדעת הספרדים : מיד בצאת הכוכבים ולא לפני.
לדעת חלק מהאשכנזים : בשקיעת החמה. 

	68
	אם לא הדליק את הנרות בתחילת הלילה – האם רשאי להדליק בהמשך הלילה ?
	כן. הוא רשאי להדליק את הנרות כל הלילה עד עלות השחר.

	69
	כמה ברכות מדליק לפני הדלקת נרות חנוכה בלילה הראשון ? ומהן ?
	שלוש ברכות. 
1. להדליק נר חנוכה.  2. שעשה נסים.          3. שהחיינו.

	70
	כמה ברכות מדליק לפני הדלקת נרות חנוכה מהלילה השני ואילך ?
	שתי ברכות.
1. להדליק נר חנוכה.   2. שעשה נסים.

	71
	אם שכח לברך בלילה הראשון את ברכת 'שהחיינו' – מה יעשה ?
	יברך את ברכת 'שהחיינו' בלילה השני.

	72
	בערב שבת (יום שישי), מה ידליקו קודם – נר חנוכה או נר שבת ?
	נר חנוכה ואחר כך נר שבת.

	73
	כמה שמן צריך לשים בחנוכייה בערב שבת (יום שישי) ?
	כמות שיספיקו הנרות לדלוק חצי שעה לאחר כניסת השבת.

	74
	במוצאי שבת מה יעשו קודם – נר חנוכה או הבדלה ?
	בבית הכנסת – נר חנוכה ואחר כך הבדלה.
בבית – הבדלה ואחר כך נר חנוכה.

	75
	האם יוצאים ידי חובה בהדלקת נרות חנוכה בבית הכנסת ?
	לא.

	76
	מי שבירך על נרות החנוכה והדליק אותם – האם כשמדליק בביתו צריך לברך שוב או לא ?
	מברך שוב.

	77
	באיזה צד מניחים את החנוכייה בבית הכנסת ?
	בצד דרום.

	78
	איזה מאכלים נוהגים לאכול בחג החנוכה ?
	מאכלי חלב וגבינה. ומאכלים מטוגנים בשמן כדוגמת סופגניות ולביבות.

	79
	מהי התוספת שמוסיפים בברכת המזון ?
	'על הנסים'

	80
	היכן אומרים 'על הנסים' בברכת המזון ? 
	בתוך הברכה השנייה לפני 'ועל הכול'.

	81
	האם מותר לצום בימי חנוכה ?
	לא.

	82
	מהם התוספות שמוסיפים בתפילות בחג החנוכה ?
	בתפילת העמידה – 'על הנסים'
בשחרית- הלל וקריאה בתורה.

	83
	היכן אומרים 'על הנסים' בתפילת העמידה ?
	לאחר אמירת 'מודים'.

	84
	האם אומרים בחנוכה הלל ?
	כן. אומרים את כולו ובברכה לפני ואחרי.

	85
	מהי קריאת התורה בתפילת שחרית בימי חנוכה ?
	הקריאה בפרשת נשא העוסקת בסדר הקרבת הקורבנות שהקריבו שנים עשר נשיאי ישראל בחנוכת המזבח.

	86
	כמה עולים לתורה בחנוכה ?
	3 עולים.

	87
	אילו תוספות יאמר בברכת המזון כשחל ראש חודש טבת בשבת ?
	'על הנסים', 'רצה והחליצנו' , 'יעלה ויבוא'.




חג אורים שמח לכולם

